EkBass/fiwiki-20250220-pages-articles huggingface dataset:
Vaarallista vapautta

Vaarallista vapautta on suomalainen tositapahtumiin löyhästi perustuva draamaelokuva vuodelta 1962. Sen on ohjannut, käsikirjoittanut, tuottanut ja leikannut Veikko Itkonen, jonka viimeinen elokuva se on. Elokuva kertoo Neuvosto-Virosta Suomeen loikanneen Herman Treialin kohtalosta. Elokuva perustuu Tuuli Reijosen tapahtumien pohjalta kirjoittamaan romaaniin Kenen on syy? (1961).Östling, Loikkari. Jussi-patsaiden jaossa Vaarallista vapautta toi parhaan tuottajan palkinnon Veikko Itkoselle (Filmi-Kuva Oy) ja parhaan naissivuosan palkinnon Maija Karhille. == Näyttelijät == == Tuotanto == Elokuva valmistui aikana, jolloin tasapainottelu suhteissa Neuvostoliittoon oli arkipäivää. Ulkoasiainministerin osastopäällikkö Matti Tuovinen antoi Valtion elokuvatarkastamon pyynnöstä lausunnon, jossa hän totesi, että filmin kieltäminen olisi haitallisempaa kuin sen sinänsä haitalliset vaikutukset. Hänen mukaansa se ”erittäin taitavalla tavalla kaivaa maata Suomen virallisen ulkopolitiikan alta”. Taustaa. Viitattu 15.3.2012. Elokuvan musiikista vastaa suomalaisen rautalankamusiikin uranuurtaja The Strangers, jonka soolokitaristi oli Itkosen 16-vuotias poika Jussi Itkonen.Pajukallio, Arto: Elokuvat. Helsingin Sanomat 15.3.2012, s. D 7. Pääosissa näyttelevät Lehkonen ja Peltonen olivat molemmat amatöörinäyttelijöitä. == Arviot == Aikalaisarvioissa Modest Savtschenko (Kansan Uutiset) tiivistää monien kriitikoiden näkemyksiä: ”Kohtalaisen kekseliäästi kirjoitettu, ohjattu ja filmattu, melko vauhdikas ja hieman thrillerin tapaan kehittyvä kertomus.” Myöhemmissä arvioissa elokuva on saanut ristiriitaisia arvioita. Elokuvaa on pidetty Itkosen parhaana ohjauksena.Vaarallista vapautta. Päivän elokuvia, Tv-maailma 10/2012, s. 25. Henri Waltter Rehnströmin mukaan se on moniulotteinen kuvaus yhteiskunnallisesta vastuusta, ja The Strangersin musiikki kuljettaa hänen mielestään juonta onnistuneesti eteenpäin.HWR: Vaarallista vapautta, Viikon tv-elokuvia. Tv-maailma, 18/2014. Toisaalta kriitikko Arto Pajukallio pitää elokuvaa selittelevänä ja hatarasti jäsenneltynä. == Lähteet == Luokka:Jussi- palkitut elokuvat Luokka:Vuoden 1962 suomalaiset elokuvat Luokka:Suomalaiset draamaelokuvat Luokka:Suomalaiset mustavalkoelokuvat Luokka:Suomalaiset tositapahtumiin perustuvat elokuvat Luokka:Suomalaiset romaaneihin perustuvat elokuvat Luokka:Veikko Itkosen ohjaamat elokuvat
Fosfoenolipalorypälehappo

Fosfoenolipalorypälehappo (C3H5O6P) ja sen anionimuoto fosfoenolipyruvaatti ovat biologisesti tärkeitä yhdisteitä. Aine on välituote glykolyysissä ja glukoneogeneesissa ja kasvit syntetisoivat siitä lisäksi erilaisia aromaattisia yhdisteitä. == Bioreaktiot == ===Glykolyysi=== Glykolyysissa 2-fosfoglyseraatti dehydrataan enolaasientsyymin avulla fosfoenolipyruvaatiksi. Reaktiossa on Mg2+-ionien läsnäolo välttämätöntä. Ionit sitoutuvat entsyymin aktiiviseen kohtaan ja auttavat vakauttamaan reaktiossa muosdostuvaa enolaattianionivälituotetta, joka on normaalisti melko pysymätön. Glykolyysin viimeisessä vaiheessa pyruvaattikinaasi muuttaa fosfoenolipyruvaatin pyruvaatiksi siirtämällä fosfaattiryhmän ADP:lle jolloin vapaputuu ATP:tä. Tämä reaktio on spontaani. Koska fosfaattiryhmän poistaminen fosfoenolipyruvaatista muodostaa pysymättömän enolin, tautomerisoituu se nopeasti pysyvämpään ketonimuotoon pyruvaatiksi. Magnesiumionien lisäksi entsyymiin on sitoutunut kaliumioneja. ===Glukoneogeneesi=== Glukoneogeneesissä fosfoenolipyruvaattia muodostuu oksaloasetaatti-ionien dekarboksylaatiossa fosfoenolipyruvaattikarboksikinaasientsyymin avulla. Reaktiossa käytetään fosfaattiryhmän lähteenä joko ATP:tä tai guanosiinitrifosfaattia. Reaktiotuotteina muodostuu ADP:tä tai guanosiinidifosfaattia, fosofenolipyruvaattia ja hiilidioksidia. :GTP + oksaloasetaatti → GDP + fosfoenolipyruvaatti + CO2 ===Kasveissa=== Kasvit voivat valmistaa korismaattia fosfoenolipyruvaatista sikimaattireitin avulla. Korismaatista voidaan edelleen syntetisoida aromaattisia aminohappoja tryptofaania, tyrosiinia ja fenyylialaniinia. == Lähteet == == Aiheesta muualla == *DrugBank: Phosphoenolpyruvate *Human Metabolome Database: Phosphoenolpyruvic acid *Kyoto Encyclopedia of Genes and Genomes (KEGG): Phosphoenolpyruvic acid Luokka:Orgaaniset fosfaatit Luokka:Karboksyylihapot
Operaatio Tiikeri

Operaatio Tiikeri on yleisesti käytetty operaatio nimi ja tarkoittaa ainakin seuraavia operaatioita: *Operaatio Tiikeri oli saattue Englannista Aleksandriaan 1941 *Operaatio Tiikeri oli Liittoutuneiden Normandian maihinnousun (operaatio Overlord) harjoitusoperaatio 1944 *Operaatio Tiikeri oli Kroatian sodan operaatio 1992 *Operaatio Tiikeri, Bosnia Herzegovinan sodan operaatio 1994
Huhupuhetta

Huhupuhetta (Rumor Has It...) on vuonna 2005 tehty yhdysvaltalainen komediaelokuva, jonka pääosissa ovat Jennifer Aniston, Kevin Costner ja Shirley MacLaine. == Näyttelijät == Luokka:Yhdysvaltalaiset komediaelokuvat Luokka:Vuoden 2005 yhdysvaltalaiset elokuvat Luokka:Rob Reinerin ohjaamat elokuvat
Antto Orasmaa

Antto Orasmaa (s. 22. marraskuuta 1988 Helsinki) on suomalainen näyttelijä ja asianajajatutkinnon suorittanut lakimies. Hän esiintyi MTV3:lla vuosina 2009–2011 esitetyn Helppo elämä -televisiosarjan kaikilla kolmella tuotantokaudella. Hän näytteli sarjassa Mikkosten perheen poikaa Jaria. Orasmaa näyttelee lisäksi pienen roolin Helsingin herra -sarjassa. == Lähteet == ==Aiheesta muualla== * * Helppo elämä -sarjan verkkosivut Luokka:Suomalaiset televisionäyttelijät Luokka:Vuonna 1988 syntyneet Luokka:Elävät henkilöt
Uhatut

Uhatut (alkuteos Gömda) on Liza Marklundin yhdessä Maria Erikssonin kanssa kirjoittama kaunokirjallinen teos. Sen on suomentanut Outi Knuuttila. Teos kertoo pankkivirkailija Maria Erikssonista ja tämän avoliitosta ja avoerosta. Eron jälkeen Eriksson joutuu pakoilemaan väkivaltaista miestä. Kirjaa on markkinoitu Ruotsissa termillä "en sann historia" eli tositarina, mutta tammikuussa 2009 Marklund myönsi, että se korkeintaan perustuu tositarinaan. Suomalaisen painoksen takakannessa sanotaan, että teos perustuu tositapahtumiin. Asiasta nousi häly, kun toimittaja Monica Antonsson kirjoitti teoksen Mia - sannigen om Gömda ("totuus teoksesta Uhatut"), jossa kerrotaan tapauksesta osin Mian entisen miehen näkökulmasta. Tarina jatkuu teoksessa Turvapaikka (alkuteos Asyl). ==Teokset== * * * * ==Lähteet== Luokka:Vuoden 2002 kirjat Luokka:Ruotsalaiset romaanit
Operaatio Cycle

Operaatio Cycle oli toisen maailmansodan aikana 9.–13. kesäkuuta 1940 toteutettu evakuointi, jossa 11 000 liittoutuneiden sotilasta siirrettiin Le Havren satamasta Ranskasta Kanaalin yli Englantiin.Slader s. 48–49 == Taustaa == Pääosa liittoutuneiden joukoista evakuoitiin Dunkerquen kautta, mutta Wehrmachtin hyökkäyskärjen saavutettua Abbevillen 1. panssaridivisioona ja 51. Ylämaan divisioona jäivät Sommen eteläpuolelle loukkuun. Yksiköt jatkoivat kuitenkin taisteluaan. Sommen taisteluiden aikana saksalaiset mursivat ranskalaisten linjat. Ylämaan divisioona ja osa ranskalaisista yksiköistä vetäytyivät Le Havreen varmistaen satama-alueen. == Evakuointi == Amiraliteetti antoi 9. kesäkuuta määräyksen Le Havren evakuoinnista. Portsmouthin tukikohdan komentaja amiraali Sir William James lähetti HMS Codringtonin, kuusi brittiläistä ja kanadalaista hävittäjää, joukon pienempiä sotalaivoja sekä kuljetusaluksia Le Havreen, josta alukset palasivat seuraavana aamuna. Evakuointia jatkettiin 11. kesäkuuta, jolloin kuljetusalus Bruges tuhoutui ilmapommituksessa. Amiraali James pyysi ilmavoimilta apua, minkä jälkeen aloitettiin partiointi alueella. Kesäkuun 12. päivän vastaisena yönä saatiin pääosa joukoista evakuoitua ja aamun sarastaessa 13. kesäkuuta evakuointi saatiin päätökseen. Osa 51. Ylämaan divisioonasta ei päässyt Le Havreen ennen Wehrmachtin kärjen saapumista St. Valery-en-Cauxiin. Joukoista osa evakuoitiin 11. kesäkuun vastaisena yönä lähes asemista Veulesista. Loppuosa joukoista antautui 11. kesäkuuta. ==Katso myös== *Dunkerquen evakuointi, jolloin Englantiin siirrettiin 338 226 sotilasta *Operaatio Ariel eli Englannin kanaalin ja Biskajanlahden satamien evakuointi, jolloin Englantiin siirrettiin 191 870 sotilasta ==Lähteet== * * ===Viitteet=== Luokka:Toisen maailmansodan sotilasoperaatiot Luokka:Toisen maailmansodan meritaistelut Luokka:Taistelu Ranskasta Luokka:Yhdistyneen kuningaskunnan taistelut Luokka:Yhdistyneen kuningaskunnan sotilasoperaatiot Luokka:Ison- Britannian laivastohistoria
Puhekorpus

Puhekorpus on puhutun kielen äänitiedostojen ja tekstitranskriptioiden tietokanta. Nämä äänitiedostot ja niiden transkriptiot ovat sellaisessa muodossa, jota voi hyödyntää puheentunnistuskoneen kanssa käyttävien akustisten mallien luomisessa. ==Aiheesta muualla== *What is a speech corpus or speech corpora? VoxForge Luokka:Kieliteknologia
Poliisiasiain tietojärjestelmä

Poliisiasiain tietojärjestelmä, lyhyemmin Patja, on poliisin valtakunnallinen tietojärjestelmä, johon tallennetaan poliisin käytännön työhön liittyviä tietoja. Poliisiasiain tietojärjestelmän osarekistereitä ovat: # rikosilmoitushakemisto # tutkinta- ja virka-apujärjestelmä # tutkinta- ja virka-apujärjestelmän arkistohakemisto # etsintäkuulutusrekisteri # tunnistettavien rekisteri # omaisuusrekisteri # pidätettyjen rekisteri # tuntomerkkirekisteri # tekotaparekisteri # etsittävien moottoriajoneuvojen rekisteri # sanomanvälitysrekisteri # havaintotietojen rekisteri Poliisiasiain tietojärjestelmän tietokantaan saa kerätä ja tallettaa järjestelmän yhteiskäyttöön ja erillisiin osarekistereihin tietoja henkilöistä poliisilain perusteella. == Katso myös == * Suomen poliisin tietojärjestelmät * Viranomaistietojärjestelmä VITJA == Lähteet == == Aiheesta muualla == * Poliisin valtakunnallisten rekisterien tietosuojaselosteet Poliisi.fi Luokka:Suomen poliisitoimi
Werner Mölders

Werner Mölders (18. maaliskuuta 1913 – 22. marraskuuta 1941) oli saksalainen lentäjä ja toisen maailmansodan aikainen hävittäjä-ässä. sivut 21,23,35-36,41,43-45,51-52,64,66-67,73,74,82,85-86,103,109,177 Möldersin ilmavoittojen määrä oli 115 ja hänen pudotussuhteensa oli 2.61 Spick 1999 s. 229 ==Elämäkerta== Mölders syntyi Gelsenkirchenissä Westfalenissa.Musciano 1989 s. 86 Hänen isänsä kaatui ensimmäisessä maailmansodassa Ranskassa luutnanttina. Mölders pestautui armeijaan 1. maaliskuuta 1931 ja palveli ensin jalkaväessä. Vuonna 1934 hän liittyi Luftwaffeen ja yleni kapteeniksi. Hän otti osaa Espanjan sisällissotaan Adolf Gallandin komentaman Jagdgruppe 88:n lentueenpäällikkönä. Mölders saavutti Espanjassa 14 ilmavoittoa, eniten Legion Condorin lentäjistä. Toisessa maailmansodassa hän otti osaa taisteluun Ranskasta, jossa ansaitsi rautaristin ritariristin. Mölders ammuttiin alas ja hän vietti lyhyen aikaa ranskalaisten sotavankeudessa.Musciano 1989 s. 87 Mölders osallistui myös taisteluun Britanniasta. Hän haavoittui lievästi ja oli Britannian taistelujen loppuun mennessä saanut 55 ilmavoittoa. Mölders siirrettiin itärintamalle operaatio Barbarossan alettua. Hän pudotti 27 neuvostokonetta 28 päivässä. Hänen ilmavoittojensa kokonaismäärä kohosi itärintamalla 101:een 15. heinäkuuta 1941. Mölders ylennettiin tämän jälkeen everstiksi ja hävittäjien tarkastajaksi. Lisäksi hänet määrättiin lentokieltoon asemansa takia.Musciano 1989 s. 89 Möldersin sanotaan kuitenkin lentäneen epävirallisesti ja ampuneen näillä lennoilla alas noin 30 neuvostokonetta. ==Perhe ja kuolema== Mölders avioitui Luise Baldaufin kanssa 13. syyskuuta 1941 ja sai tämän kanssa tyttären, Verenan, jota ei kuitenkaan ehtinyt nähdä. 22. marraskuuta Mölders kuoli lento-onnettomuudessa lähellä Breslauta ollessaan matkalla ystävänsä Ernst Udetin hautajaisiin. Mölders ei itse lentänyt onnettomuuskonetta vaan oli koneessa matkustajana. Koneen hätälaskussa kaksi koneessa olleista säilyi hengissä, kolme kuoli. Onnettomuustutkinnan mukaan Mölders ei ollut käyttänyt turvavyötä koneessa matkustaessaan, vaikka se olisi saattanut pelastaa hänen henkensä hätälaskussa. (Braatz 2009, s. 350–351.) == Lähteet == * * ===Viitteet=== Luokka:Saksalaiset toisen maailmansodan sotilaat Luokka:Saksalaiset lentäjät Luokka:Espanjan sisällissodan sotilaat Luokka:Vuonna 1913 syntyneet Luokka:Vuonna 1941 kuolleet Luokka:Lento-onnettomuudessa kuolleet
Monica Morell

Monica Morell (virallisesti Monica Wirz-Römer; 6. elokuuta 1953 Menziken, Sveitsi – 12. helmikuuta 2008 Zürich) oli sveitsiläinen iskelmätaiteilija. ==Elämä ja ura== Morellin suurin menestyssävelmä Ich fange nie mehr was an einem Sonntag an oli useita kuukausia Sveitsin ja Saksan hittilistoilla vuosina 1972 ja 1973. Sävelmän taustalla oli Morellin miesystävän kuolema moottoripyöräonnettomuudessa. Singleä myytiin 1 500 000 kappaletta. Seuraava hitti, Bitte glaub' es nicht, ilmestyi 1973. Sen oli määrä edustaa Sveitsiä Eurovision laulukilpailussa 1973. Morell joutui kuitenkin väistymään Patrick Juvetin tieltä. Später, wann ist das? vuonna 1974 oli Morellin kolmas menestyssävelmä. Hän menestyi Saksan Top 50 -listoilla vuoteen 1976 lauluilla Danny, mein Freund, Hallo, ist hier denn keiner, Ich ja Die besten Männer sind meistens schon vergeben. Lisäksi hän esiintyi lukuisissa television hittiparaateissa. Monica Morell vetäytyi musiikkialalta 1970-luvun lopulla. Hän työskenteli pienessä huutokauppayrityksessä Sveitsin Erlenbachissa. Ensimmäisen avioliittonsa jälkeen hän eli Ebmatingenissa Maurissa Zürichin lähellä. Morellin toinen avioliitto päättyi eroon hänen ainoan lapsensa, vuonna 1982 syntyneen Thommyn kätkytkuoleman jälkeen. Morell sairastui laaja- alaiseen ääreishermoston toimintahäiriöön eli polyneuropatiaan ja myöhemmin syöpään, johon hän menehtyi 54-vuotiaana. Saksalainen laulaja Diana Sorbello levytti iskelmästä Ich fange nie mehr was an einem Sonntag an uuden version vuonna 2006. ==Diskografia== ===Studioalbumi=== Monica Morellilta ilmestyi albumi Später, wann ist das vuonna 1973. Levyllä on seuraavat laulut: #Ich fange nie mehr was an einem Sonntag an #Die Liebe in Athen #Bitte glaub' es nicht #Wenn du gehst #Eines Tages, da stand er daneben #Ein Kind ist verhungert #Später, wann ist das? #Ich hab' dir vertraut #Irgendwo auf dieser Welt #Sonny Boy #Der kleine Tim #Zeig mir einen Weg ===Kokoelmat=== *Starportrait (Laserlight 1992) *Schlager & Stars (Electrola/Capitol 2007) *Collection (EMI) ==Esiintymiset ZDF-Hitparade -televisio-ohjelmissa== *12. toukokuuta 1973: Bitte glaub’ es nicht *9. kesäkuuta 1973: Bitte glaub’ es nicht *15. joulukuuta 1973: Später, wann ist das? *26. tammikuuta 1974: Später, wann ist das? *7. syyskuuta 1974: Hallo, ist denn hier keiner *19. huhtikuuta 1975: Danny, mein Freund *3. syyskuuta 1977: Viele Mädchen denken wie ich ==Aiheesta muualla== * *Discographie Diskografia *Monica Morell gestorben Muistokirjoitus Neue Zürcher Zeitung -sanomalehdessä 15. helmikuuta 2008 Luokka:Sveitsiläiset muusikot Luokka:Vuonna 1953 syntyneet Luokka:Vuonna 2008 kuolleet
Alveolata

Alveolata eli alveolaatit on Chromalveolata-kuntaan kuuluva kaari, johon kuuluu yksisoluisia eliöitä. Se jakautuu kolmeen selkeään lähinnä alajakson tai alakaaren tasoiseen taksoniin, joihin kuuluvat eliöt eivät yksisoluisuutta lukuun ottamatta ulkoisilta ominaisuuksiltaan muistuta toisiaan. Niiden yhteinen kehityshistoria ja sukulaisuussuhteet voidaan kuitenkin todeta geneettisten ja solun hienorakenteeseen perustuvien yhteisten piirteiden perusteella. Solukalvossa on lajiryhmälle ominaisia litistyneitä onteloita, jotka panssarilevien kehityslinjassa ovat kehittyneet solua suojaavaksi panssariksi. Alveolaatteihin kuuluvat panssarilevät, itiöeläimet ja ripsieläimet. Panssarilevät ja itiöeläimet ovat todennäköisesti läheisempää sukua toisilleen kuin ripsieläimet niille. Noin puolet tunnetuista panssarilevälajeista on hankkinut kyvyn yhteyttää ottamalla endosymbionteiksi ilmeisesti yksisoluisia ruskeita leviä, jotka ovat sittemmin evoluution kuluessa surkastuneet ja muuttuneet kolmikalvoisiksi plastideiksi. Panssarilevät voivat elintavoiltaan olla sekä omavaraisia että toisenvaraisia eliöitä. Myös yhteyttävät panssarilevät voivat kyetä syömään bakteereja ja muita pieniä eliöitä. Itiöeläimet ovat elintavoiltaan eläimissä eläviä loisia. Niiden kehityslinjassa yhteyttävä plastidi on surkastunut edelleen ja menettänyt yhteyttämispigmenttinsä ja siten kyvyn yhteyttää. Näitä itiöeläimillä tavattavia omalaatuisia plastideja kutsutaan apikoplasteiksi. Itiöeläimet aiheuttavat monia pahoja sairauksia, esimerkiksi malariaa ja toksoplasmoosia. Ripsieläimet ovat toisenvaraisia eliöitä, jotka käyttävät ravinnokseen bakteereita ja muita pieniä yksisoluisia. Niitä esiintyy runsaasti vedessä ja märissä ympäristöissä. Kehityshistoriallisesti alveolaatit voidaan määritellä kasveiksi, vaikka osa niistä onkin menettänyt niillä aiemmin olleen lehtivihreän. Siksi itiöeläimille on ehdotettu myös epävirallista suomenkielistä nimitystä "kärkikartioiset" ja ripsieläimille epävirallista suomenkielistä nimitystä "ripsieliöt".Issakainen, Jouni (2008): Levät: Veren hiukkasista meren jättiläisiin. Teoksessa: == Lähteet == Luokka:Chromalveolata
Sotakomissaari

Sotakomissaari eli sotakomisarius oli Suomessa 1878–1903 käytössä olleen yleisen asevelvollisuuden aikana kutsuntapiirien päälliköiden virkanimikkeenä. Suomen senaatti nimitti henkilöt tehtäviinsä, ja he toimivat samalla puheenjohtajina kutsuntalautakunnissa, jotka käsittelivät sotaväenottoa koskevia asioita. Sotakomissaarin tehtävänä oli toimia kutsuntatoimiston puheenjohtajana ja julistaa toimistossa tehdyt päätökset, johtaa toimiston työskentelyä, huolehtia toimiston diaarin kirjoittamisesta ja hoitaa toimiston arkistoa. Kutsuntatoimiston päätöksenteko oli kollegista. Jos toimiston jäsenet eivät olleet asiasta yksimielisiä, niin suoritettiin äänestys, jossa enemmistön kanta voitti. Äänten mennessä tasan päätökseksi tuli puheenjohtajan kanta.Keisarillisen majesteetin armollinen johdesääntö kutsunta- ja läänintoimistoille Suomessa, 16/1880 Vuonna 1885 säädettiin, että avoimiin sotakomissaarin virkoihin oli ensisijaisesti otettava upseereja, joiden oli ikänsä vuoksi täytynyt erota sotilaspalveluksesta. Kapteenit ja heitä alemmat upseerit joutuivat eroamaan vakinaisesta sotaväestä täytettyään 50 vuotta. Reservin komppanianpäälliköt erosivat 55-vuotiaina ja vakinaisen väen esiupseerit ja reservin piiriesiupseerit 60-vuotiaina. Ikärajat eivät koskeneet esikuntapäälliköitä eivätkä pataljoonankomentajia.Keisarillisen majesteetin armollinen julistus sisältävä ehtoja ja määräyksiä upseerien eroamisesta virasta määrätyllä iällä, 32/1885 s. 4–5Keisarillisen majesteetin armollinen asetus upseerien eroomisesta sotapalveluksesta määrätyllä iällä, 32/1885 s. 2–3 ==Ruotsin sotakomissaarit== Ruotsissa sotakomissaari oli aiemmin käytössä ollut nimitys, jota käytettiin divisioonan esikunnassa olevasta virkamiehestä tai sotakollegion jäsenestä. ==Lähteet== Luokka:Suomen suuriruhtinaskunta
Tourist Trophy

Tourist Trophy: The Real Riding Simulator tai Tourist Trophy on 31. toukokuuta 2006 Euroopassa julkaistu moottoripyöräpeli PlayStation 2 - konsolille. Pelin kehitti Polyphony Digital, joka on tunnettu Gran Turismo -pelisarjastaan. Peli on myös Gran Turismo 4:n ohella ainoa PlayStation 2-peli, joka tukee 1080i-resoluutiota. == Lähteet == * Luokka:PlayStation 2 -pelit Luokka:Vuoden 2006 videopelit Luokka:Ajopelit
Talkkari (elokuva)

Talkkari (The Wool Cap, DVD-julkaisussa The Wool Cap – talkkari) on useita eri palkintoehdokkuuksia saanut televisioelokuva vuodelta 2004. Se on uusintaversio Jackie Gleasonin vuoden 1962 elokuvasta Gigot. == Juoni == Macy esittää mykkää ja äksyä talonmies Gigotia, joka asuu erään New Yorkissa sijaitsevan kerrostalon kellarissa apinansa kanssa, joka joutuu tahtomattaan nuoren tytön, Loun huoltajaksi. == Aiheesta muualla == * * Luokka:Yhdysvaltalaiset draamaelokuvat Luokka:Yhdysvaltalaiset televisioelokuvat Luokka:Vuoden 2004 yhdysvaltalaiset elokuvat Luokka:Yhdysvaltalaiset uudelleenfilmatisoinnit
Tuulivoimapuisto

thumb|Riutunkarin tuulivoimapuisto Oulunsalossa muodostuu kuudesta tuulivoimalasta. Tuulivoimapuisto eli myös tuulipuisto on joukko tuulivoimalaitoksia, jotka sijaitsevat samalla alueella ja ovat kytkettynä samaan sähkönsiirtoverkostoon. Suuressa tuulivoimapuistossa voi olla kymmeniä tai jopa satoja tuulivoimaloita. Tuulipuisto voi sijaita merelläkin. Suomessa on useita tuulipuistoja kuten esimerkiksi Ajoksen tuulivoimapuisto. Roscoen tuulipuisto Texasissa Yhdysvalloissa on maailman suurin mantereella sijaitseva tuulipuisto. Thanetin tuulipuisto Pohjanmerellä Kentin edustalla Englannin rannikolla on maailman suurin merituulipuisto. Tuulipuiston tuulivoimaloiden välinen etäisyys riippuu turbiinin lapojen pituudesta. Kahden megawatin tuulivoimaloilla ja 80 metrin roottorin halkaisijalla, etäisyyksien tulee olla 400–500 metriä. Peukalosääntö on että etäisyyksien tulee olla noin seitsemän kertaa roottorin halkaisija. Tyypillisesti Suomen olosuhteissa tuulivoimaloiden välimatka on 500–600 metriä. == Katso myös == * Luettelo Suomen tuulivoimaloista == Lähteet == == Aiheesta muualla == *
Lehijärvi

Lehijärvi on Kokemäenjoen vesistöön kuuluva järvi, joka sijaitsee Hattulan kunnassa. Järvi on lähes ympyrän muotoinen ja pinta-alaltaan 700 hehtaaria, suurimman pituuden ollessa 3,5 kilometriä. Lehijärven vedet laskevat Leteenojan kautta Vanajaveden Heinunlahteen. Järven valuma-alueen kokonaispinta-ala on 54,2 km². Veden teoreettinen viipymä järvessä on yli kolme vuotta. Lehijärven kunto on luokiteltu tyydyttäväksi ja se on rehevä ja kirkasvetinen. Panssariprikaati käyttää Lehijärveä vesistöharjoitustoimintaan. == Luonto == Lehijärvi on tyypiltään Suomessa harvinainen luontaisesti ravinteikas harjunlievejärvi. Luontotyyppi edustaa EU:n luontodirektiivissä määriteltyä järvityyppiä. Lehijärven luoteispäässä sijaitsee linnustollisesti arvokas Ihalemmenlahti, joka on rajattu Natura 2000 -alueeksi. Harvinaisia järvessä kasvavia vesikasveja ovat hentosätkin, uposvesitähti, kapeaosmankäämi, vaskivita, välkevita, hentovita ja sahalehti.Hämeen ELY: Lehijärven natura-alue == Vanha kyläasutus == Lehijärven ympäristössä sijaitsevat Nihattulan, Sattulan, Pelkolan, Leiniälän ja Ihalemmen vanhat maarekisterikylät. Tiiviisti rakennettujen kylätonttien muoto periytyy jo keskiajalta. Pysyvää asutusta järven rannoilla on ollut jo ainakin rautakaudella. Alueella on muun muassa kalmistoja sekä muita muinaisjäännöksiä.Museovirasto, Valtakunnallisesti merkittävät rakennetut kulttuuriympäristöt Suomessa. Viitattu 2.12.2012. Vuonna 1405 muodostettiin Hattulan seurakunnasta Lehijärven kappeliseurakunta, joka toimi vuoteen 1603 saakka. Lehijärven kirkko sijaitsi järven pohjoispuolella Ihalemmen kylässä, mutta sen tarkkaa paikkaa ei tiedetä.Kulttuuriympäristön rekisteriportaali Viitattu 2.12.2012. Lehijärven ympäristön kylät kuuluvat Museoviraston määrittelemiin Valtakunnallisesti merkittäviin rakennettuihin kulttuuriympäristöihin. == Lähteet == * Lehijärven Suojeluyhdistyksen sivut * Hämeen ympäristökeskuksen sivut === Viitteet === Luokka:Vanajanselän alue‎ Luokka:Hattulan järvet
Hyvinkään kaupunginkirjasto

Hyvinkään kaupunginkirjasto on Hyvinkäällä toimiva yleinen kirjasto, joka on perustettu vuonna 1921. Hyvinkään keskustassa Kirjastoaukiolla sijaitsevassa kirjastossa oli vuonna 2019 noin 25 000 kävijää kuukaudessa. Lainoja oli kuukaudessa keskimäärin 55 000 kpl. Kirjaston kokoelmiin kuuluu kaikkiaan noin 250 000 teosta. Pääkirjastossa on noin 20 000 niteen varasto. Pääkirjaston lisäksi kirjastolla on toimipiste Hakalassa. Paavolan kirjasto lakkautettiin 1. lokakuuta 2020. Hyvinkään kaupunginkirjasto ostaa Lopen kirjastolta kirjastoautopalveluja yhdelle pysäkille Kytäjällä. Kirjasto kuuluu Ratamo- kirjastoihin, johon kuuluvat myös Riihimäen, Hausjärven, Nurmijärven ja Lopen kirjastot. Kirjasto järjestää näyttelyitä ja erilaisia tilaisuuksia, satutunteja, tietokonekursseja ja tiedonhaun opetusta. == Lähteet == == Aiheesta muualla == * Hyvinkään kaupunginkirjaston kotisivut * Ratamo- verkkokirjasto Kaupunginkirjasto Luokka:Suomen kunnan- ja kaupunginkirjastot
Sundance

Sundance on paikkakunta Yhdysvalloissa Utahin osavaltiossa. Se tunnetaan erityisesti talviurheilupaikkakuntana, mutta myös Sundancen elokuvajuhlasta. Sundancen talviurheilukeskuksen perusti näyttelijä Robert Redford vuonna 1969. == Lähteet == Luokka:Utahin maantiede
Brad Childress

thumb|180px|Brad Childress vuonna 2007. Brad Childress (s. 27. kesäkuuta 1956 Aurora, Illinois) on yhdysvaltalainen amerikkalaisen jalkapallon valmentaja. Hän toimi Minnesota Vikings -seuran päävalmentajana vuodesta 2006 marraskuuhun 2010, kunnes sai potkut. Ennen Minnesota Vikingsin päävalmentajan työtä Childress oli jo vuodesta 1978 lähtien työskennellyt eri NFL- ja yliopistoseurojen valmennustöissä. == Lähteet == == Aiheesta muualla == * Pro- football-reference.com Luokka:Yhdysvaltalaiset amerikkalaisen jalkapallon valmentajat Luokka:Vuonna 1956 syntyneet Luokka:Elävät henkilöt
Arvidsjaurin rautatieasema

Arvidsjaurin rautatieasema (, ) on rautatieasema Arvidsjaurin kunnassa Ruotsissa. Liikennepaikka sijaitsee Inlandsbanan-rataan kuuluvan rataosan sekä -poikkiradan risteyskohdassa. Liikennepaikka on avattu liikenteelle 1928, kun poikkirata Jörnistä Arvidsjauriin valmistui. Inlandsbanan Östersundista Arvidsjauriin valmistui 1933, ja rakennustyön edetessä pohjoiseen tuli Arvidsjaurista risteysasema. Rataosuus Arvidsjaurin ja Jörnin välillä lakkautettiin kokonaan 1900-luvun loppuun mennessä. Liikennepaikalla on rajoitetusti henkilö- ja tavaraliikennettä, joita molempia hoitaa Inlandsbanan AB. Henkilöliikenne on sesonkiluonteista ja rajoittuu pääasiassa kesäkuukausiin. Tavaraliikenne rajoittuu muutamiin päivittäisiin puutavarajuniin ja on pääasiassa ohikulkevaa liikennettä. Arvidsjaurissa ei kuitenkaan ole ohitus- tai kolmioraidetta, jota pitkin tavarajunat voisivat sivuuttaa aseman pysähtymättä, joten tavarajunien veturit on ajettava junan toiseen päähän ratapihalla, ennen kuin matka pohjoiseen tai etelään voi jatkua. == Lähteet == Luokka:Arvidsjaurin kunta Luokka:Norrbottenin rautatieliikennepaikat
Chuck Noll

Charles Henry ”Chuck” Noll (5. tammikuuta 1932 Cleveland, Ohio – 13. kesäkuuta 2014) oli yhdysvaltalainen amerikkalaisen jalkapallon pelaaja ja valmentaja. Hän toimi Pittsburgh Steelersin päävalmentajana vuosina 1969–1991 ja johti seuran neljään Super Bowl -voittoon. Noll oli ennen valmennusuraansa ammattilaispelaajana vuosina 1953–1959. Hän pääsi Pro Football Hall of Fameen vuonna 1993. == Lähteet == == Aiheesta muualla == * Pro Football Hall of Fame * Pro-football-reference.com * Databasefootball.com (pelaajana), * Databasefootball.com (valmentajana), Luokka:Yhdysvaltalaiset amerikkalaisen jalkapallon pelaajat Luokka:Yhdysvaltalaiset amerikkalaisen jalkapallon valmentajat Luokka:Vuonna 1932 syntyneet Luokka:Vuonna 2014 kuolleet
Orajärvi (järvi Pellossa)

Orajärvi on järvi Lapissa Pellon kunnassa. Se sijaitsee kauniiden vaaramaisemien keskellä, noin 16 kilometriä pohjoiseen Pellon keskustaajamasta. Orajärvi jää Torniosta Kolariin johtavan valtatien 21 itäpuolelle. Orajärvi on noin kolme kilometriä pitkä ja kilometrin leveä. Luoteispäästä alkaa Orankijoki, jota pitkin järvi laskee Naamijokeen ja edelleen Tornionjokeen. Järven länsipuolella on Orajärven kylä. ==Lähteet== Luokka:Pellon järvet Luokka:Naamijoen valuma-alue
Nina Ruscio

Nina Ruscio on yhdysvaltalainen päälavastaja (production designer). Hän on työskennellyt muiden muassa elokuvissa Big Fat Liar – Valehtelija (2002), Just Married (2003) ja Villi tusina (2003). Hänen molemmat vanhempansa, Al Ruscio ja Kate Williamson, ovat näyttelijöitä. Myös hänen sisaruksensa Elizabeth ja Michael Ruscio tunnetaan viihdealalta. == Aiheesta muualla == * Luokka:Yhdysvaltalaiset elokuvalavastajat Luokka:Syntymävuosi puuttuu Luokka:Elävät henkilöt
Al Ruscio

Al Ruscio (2. kesäkuuta 1924 – 12. marraskuuta 2013) oli yhdysvaltalainen näyttelijä. Hänellä oli rooleja niin televisiosarjoissa kuin elokuvissakin. Roolien joukossa olivat muiden muassa Frank Ruscion osa Joe’s Life -sarjassa vuonna 1993 sekä Sal Giordanon osa Life Goes On -sarjassa 1990–1992. Ruscio oli naimisissa näyttelijäkollegansa Kate Williamsonin kanssa. Myös pariskunnan lapset Elizabeth, Michael ja Nina Ruscio ovat työskennelleet viihdealalla. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1924 syntyneet Luokka:Vuonna 2013 kuolleet
Orankijoki

OrankijokiKartta on pieni joki Pellon kunnassa Lapin maakunnassa. Joki alkaa Orajärven luoteispäästä ja jokea pitkin Orajärven vedet laskevat Naamijokeen ja edelleen Tornionjokeen. ==Lähteet== Luokka:Pellon joet Luokka:Naamijoen valuma-alue
Karla Faye Tucker

Karla Faye Tucker (18. marraskuuta 1959 – 3. helmikuuta 1998) oli yhdysvaltalainen murhasta kuolemaantuomittu ja teloitettu nainen. Hän oli syntynyt Houstonissa Teksasissa. Hän aloitti tupakoinnin kahdeksanvuotiaana. Hänen vanhempansa erosivat hänen ollessaan kymmenen. 12-vuotiaana hän alkoi käyttää huumeita. 16-vuotiaana hän meni lyhyeksi aikaa naimisiin Stephen Griffithin kanssa. Tucker toimi prostituoituna ja hänellä oli yhteyksiä moottoripyöräjengeihin. Hän matkusteli myös Eagles- ja Allman-brothers-bändien kanssa. 11. kesäkuuta 1983 Tucker tunkeutui Danny Garrett -nimisen miehen kanssa Jerry Deanin taloon. Tarkoituksena oli varastaa Deanin moottoripyörä. Garrett surmasi Deanin ja Tucker puolestaan hänen ystävänsä Deborah Thorntonin. Kaksikko jäi kiinni ja heidät tuomittiin murhista kuolemaan, koska Teksasin valtiossa kuolemanrangaistus on mahdollinen. Tucker kääntyi vankilassa kristinuskoon vuonna 1985. Danny Garrett kuoli syöpään vuonna 1993 odottaessaan teloitustaan. Tucker teloitettiin useista armonanomuksista huolimatta 3. helmikuuta 1998. Vetoomuksen hänen armahtamisestaan olivat esittäneet mm. paavi Johannes Paavali II ja Italian pääministeri Romano Prodi sekä maailman kirkkoneuvosto ja Yhdistyneet Kansakunnat. Kuvernööri George W. Bush kuitenkin kieltäytyi armahtamasta Tuckeria. Tucker oli ensimmäinen nainen, joka teloitettiin Teksasissa USA:n sisällissodan jälkeen.Karla Faye Tucker's last hours?. CNN 3.2.1998. ==Lähteet== Luokka:Yhdysvaltalaiset murhaajat Luokka:Texasin teloittamat henkilöt Luokka:Prostituoidut Luokka:Vuonna 1959 syntyneet Luokka:Vuonna 1998 kuolleet
Honda VFR750F RC24

thumb|300px|Vuoden 1987 VFR750F Honda VFR750F RC24 tai Honda VFR 750 F RC24 on Hondan vuosina 1986–1989 valmistama moottoripyörämalli, jossa on nelisylinterinen, nelitahtinen V-moottori. RC24 on ensimmäinen VFR750F-malli, jonka korvasi vuonna 1990 esitelty RC36-malli. Vuonna 1986 uuden VFR750F:n hinta oli 50 350mk. Alkuperäinen VFR750F esiteltiin vuonna 1986 Hondan VF- sarjan seuraajaksi. Uudessa VFR750F:ssä oli uusi moottori tehtaan Endurance- ja USA:n Superbike-kilpailuissa käytetyistä moottoripyöristä lähes sellaisenaan. Verrattuna vanhempaan VF750F-malliin VFR750F:ssä oli lähes 12 kilowattia enemmän tehoa, 18 kg vähemmän painoa sekä matalampi painopiste. RC24-mallia on kahta eri versiota, vuosina 1986 ja 1987 valmistettu VFR750FG/H ja vuosina 1988 ja 1989 valmistettu VFR750FJ/K. Uudempaan malliin muutettiin rengaskokojen lisäksi paksumpi etuhaarukka, väritys. Uusi malli sai lisäksi luotettavamman sytytysjärjestelmän. == Moottori == VFR750F-mallissa on käytetty 748-kuutioista (poraus ja isku 70,0x48,6 mm), 16 venttiilistä, nestejäähdytettyä 90° V4 DOHC-moottoria, jossa on transistoroitu sytytysjärjestelmä. Moottorissa on rattailla toteutettu nokka-akselien voimansiirto. Siinä on neljällä Keihin VD34 kaasuttimella toteutettu polttoaineen syöttö. Voimansiirtona on 6-vaihteinen vaihteisto ja hydraulikäyttöinen märkä monilevykytkin. Toisioveto on toteutettu ketjulla. == Alusta == VFR750F:ssä on alumiininen palkkirunko, jossa on irrotettava takaosa. Moottori toimii kantavana osana. Etujarruna on kaksi hydraulisesti toimivaa levyjarrua ja TRAC-järjestemä, joka Hondan mukaan hillitsee etupään nyökkäämista jarrutuksissa. Takajarruna yksi hydraulisesti toimiva levyjarru. Etujousituksessa käytetään 140 mm joustavaa teleskooppia. Takajousen liikkumavara on 105 mm. == Teknisiä tietoja == Tekniset tiedot ovat vuoden 1986 (VFR750FG/H) mallista. * Huipputeho - 77,4 kW / 10500 rpm (106 hv) * Vääntömomentti - 76,8 Nm / 8500 rpm * Kuivapaino - 198 kg * Märkäpaino - 230 kg * Kiihtyvyys - 0-100 m - 4,674 s - 121,21 km/h * Kiihtyvyys - 0-400 m - 11,408 s - 185,57 km/h * Keskikulutus - 5,90 l/100 km * Polttoainesäiliö - 20,0 l * Pituus - 2175 mm * Leveys - 730 mm * Korkeus - 1170 mm * Istuinkorkeus - 780 mm * Akseliväli - 1480 mm * Eturengas - 110/90 x 16 (vm. 1988-1989 - 110/80 x 17) * Takarengas - 130/80 x 18 (vm. 1988-1989 - 140/80 x 17) == Lähteet == * * * * Luokka:Honda-moottoripyörät
Dingir

Dingir on muinaissumerilainen jumaluutta tarkoittava sana, joka merkitään tähden merkillähttp://www.ljplus.ru/img/d/i/dingir/dingir.gifhttp://www.gutenberg.org/files/16161/16161-h/16161-h.htm. Tähti tarkoittaa sumerilaisissa teksteissä myös taivaan jumalaa Ania, joka oli sumerilaisen jumaljoukon ylin jumala. Jumalat kirjoitetaan kahdella tähden merkillä dingir dingir. Dingir saattoi tarkoittaa myös taivasta maan vastakohtana tai pappia/papitarta. Seemiläisessä akkadin kielessä tähden merkki luetaan muun muassa 'il', Jumala, tai shamu, taivas. Heettiläisissä teksteissä merkki luetaan taas An. Seemiläinen muoto il on lähellä heprealaisen vanhan testamentin toista jumalan nimen muotoa Ēl, Elohim. Tähden merkki on lähteessä Borger 2003 esiintyvä merkki no. 10 ja Unicode U+1202D 𒀭. ==Lähteet== Luokka: Sumer
Latva

Latva tarkoittaa seuraavia: * latva, puun tai muun kasvin ylin osa ;paikkoja: * Latva, kylä Oripäässä * Latva, kylä Pudasjärvellä * Latva, kylä Puolangalla * Latva, kylä Siikalatvalla * Latva, taajama Karjalan tasavallassa ;henkilöitä: * Anette Latva-Piikkilä (s. 1979), suomalainen karting-kuljettaja ja urheilutoimittaja * Esa Latva-Äijö (s. 1965), suomalainen näyttelijä * Jukka Latva-Rasku (s. 1974), suomalainen jääkiekkovalmentaja * Mikko Latva (1870–1934), suomalainen pankinjohtaja, kunnallisneuvos ja kansanedustaja * Niilo Latva (1898–1949), suomalainen taidemaalari * Otto Latva (s. 1985), suomalainen historioitsija ja tietokirjailija * Paavo Latva-Rasku (s. 1944), Lapuan ent. kaupunginjohtaja * Toivo Latva (1902–1937), suomalainen sosialistipoliitikko Luokka:Sukunimet
Kalaporras

Kalaporras on kalojen kulkuväylänä toimiva kalatie padotuissa joissa. Kalaporras koostuu peräkkäisistä, pienehköistä vesialtaista ja altaiden välissä olevista pienistä putouksista. Kalaportaassa jatkuvasti virtaavassa vedessä kalat pystyvät uimaan korkeankin padon yläpuoliseen veteen, kun suuri putouskorkeus on jaettu moneen pieneen putoukseen. Suomessa on joitakin hankkeita meneillään kalaportaiden lisäämiseksi padotuissa joissa. Veden virtausta kalaportaissa voidaan rajoittaa eri tavoin. Pohjapadolla rajatuissa portaissa kalat joutuvat loikkaamaan portaalta toiselle. Rakotyyppisissä portaissa vesi virtaa altaasta toiseen kapean raon kautta, jolloin kalat voivat uida ylävirtaan. == Kalaportaita Suomen vesivoimaloissa == * Merikosken voimalaitos, Oulujoki https://www.oulunenergia.fi/energia-ja- ymparisto/ymparistovastuu/merikosken-kalatie * Halistenkoski, Aurajoki * Korkeakoski, Kymijoki == Lähteet == Luokka:Kalastus Luokka:Vesistöt Luokka:Padot
Kalatie

Kalatie on laite tai rakennelma, joka mahdollistaa kalojen nousun koskissa, joissa pato tai jokin muu syy estää niiden kulun ylävirtaan. * Kalakouru on loivasti nousevaksi rakennettu vesikouru, jossa virtaavassa vedessä kalat pystyvät uimaan. * Kalaporras on kalatie, joka koostuu peräkkäisistä, pienehköistä vesialtaista ja altaiden välissä olevista pienistä putouksista. Näin suuri putouskorkeus saadaan jaettua moneen pieneen putoukseen. Myös kalaporrasta pitkin on johdettu jatkuvasti virtaava vesi. * Kalahissi on mertaa muistuttava automaattinen nostolaite, joka siirtää vaelluskalat padon alapuolelta sen yläpuoliseen veteen. == Suomen lainsäädännössä == Suomen laki kieltää kaikenlaisen kalastuksen kalatiessä sekä 200 metriä sen ylä- ja alapuolella.Kalastuslaki, 379/2015 Jos vesistöön rakentaminen aiheuttaa ilmeistä vahinkoa kalakannoille tai kalastukselle, rakentaja velvoitetaan kalanistutukseen tai kalatien rakentamiseen tai näiden yhdistelmään (niin sanottu kalatalousvelvoite). Maa- ja metsätalousministeriö julkaisi vuonna 2012 kansallisen kalatiestrategian, jonka keskeisenä tavoitteena on ”uhanalaisten ja vaarantuneiden vaelluskalakantojemme elinvoimaisuuden vahvistaminen”. Suomen ainoa energian ympäristömerkki Ekoenergia edellyttää vesivoimaloilta kalatien rakentamista (ekologista virtausta) merkin piiriin pääsemiseksi. ==Katso myös== * Kalaväylä ==Lähteet== ==Aiheesta muualla== * Kalatie, Tietosanakirja. Osa 4, palsta 76–77. Tietosanakirja-osakeyhtiö 1912 Luokka:Kalastus Luokka:Vesistöt Luokka:Padot
Petteri Kilpinen

Petteri Kilpinen (s. 1964) on suomalainen yritys- ja urheilujohtaja. Hän on Suomen Olympiakomitean hallituksen puheenjohtaja 30.11.2024 alkaen. Kilpinen aloitti syyskuussa 2013 henkilöstöratkaisuihin keskittyneiden MPS-Yhtiöiden toimitusjohtajana. Oy Hän toimi siihen asti mainostoimisto TBWA\Helsingin hallituksen puheenjohtajana ja sitä ennen toimitusjohtajana sekä kansainvälisen TBWA-ketjun Euroopan johtoryhmän jäsenenä ja TBWA Europen innovaatiojohtajana. Maaliskuussa 2009 Kilpinen nousi Amerikkalaisen kauppakamarin hallituksen puheenjohtajaksi. Hän istuu myös L-Fashion Groupin ja Thermidas Oy:n hallituksissa. Aiemmin Kilpinen on toiminut muun muassa Kauppalehden markkinointipäällikkönä (1989–1994) ja Markkinointiviestinnän Toimistojen Liiton (MTL) hallituksessa. Petteri Kilpinen on herättänyt huomiota väittämällä, että Suomi on pullollaan surkeita johtajia. Hänen mukaan suomalaisten yritysten kilpailukyky on pysynyt tyydyttävänä pelkästään kustannusleikkausten avulla. Mainos- ja mediatoimistojen johtajista Kilpinen oli vuonna 2005 Suomen parhaiten palkattu. Kilpinen asuu Espoossa. Hänen vaimonsa Paula Kilpinen on tutkijana Helsingin Kauppakorkeakoulussa. Heillä on viisi poikaa. == Urheilujohtajana == Petteri Kilpinen valittiin Nuoren Suomen puheenjohtajaksi joulukuussa 2010. Kesäkuussa 2012 Nuori Suomi, Suomen Liikunta ja Urheilu sekä Suomen Kuntoliikuntaliitto liittyivät yhteen. Kilpinen valittiin vastaperustetun liikunnan ja urheilun uuden kattojärjestön puheenjohtajaksi puolivuotiskaudeksi. Kilpinen valittiin Suomen Olympiakomitean hallituksen puheenjohtajaksi 30.11.2024. == Julkaisut == * * * * == Lähteet == == Aiheesta muualla == * Petteri Kilpisen Liekeissä-blogi * Johtamisen uusi agenda (Liekeissä! -kirjan ensimmäinen luku) Luokka:Suomalaiset yritysjohtajat Luokka:Vuonna 1964 syntyneet Luokka:Elävät henkilöt Luokka:Suomalaiset urheiluvaikuttajat
Saul Bass

Saul Bass [bæs] (8. toukokuuta 1920 New York – 25. huhtikuuta 1996Kemp, Philip: Bass, Saul, teoksessa Los Angeles) oli yhdysvaltalainen graafinen suunnittelija ja Oscar-palkittu elokuvantekijä, joka tunnetaan parhaiten Hollywood-elokuviin luomistaan alkuteksteistä ja -jaksoista. 40-vuotisen uransa aikana hän työskenteli useiden eturivin Hollywoodin elokuvaohjaajien kuten Alfred Hitchcockin, Otto Premingerin, Stanley Kubrickin ja Martin Scorsesen kanssa. Bass opiskeli Howard Traftonin johdolla New Yorkin Art Students League -oppilaitoksessa 1936–1939 ja sitten Gyorgy Kepesin johdolla Brooklyn Collegessa 1944–1945. Jo opiskeluaikana hän työskenteli freelancerina kunnes perusti vuonna 1946 Saul Bass and Associates -yrityksensä Los Angelesiin. Hänen ensimmäinen alkutekstityönsä oli vuoden 1954 oopperamukaelma Carmen Jones. Vuonna 1962 hän debytoi ohjaajana elokuvalla Apples and Oranges. Filmien alku- ja lopputekstien ohella Bass suunnitteli trailereita, elokuvajulisteita, tv-mainoksia, pakkauksia ja yrityslogoja. Bass toi Hollywoodin elokuvajulisteisiin uudenlaista selkeyttä ja iskevyyttä. Perinteisiä, sekavia ja usein monista kuvista koostettuja elokuvajulisteita hän kutsui ”See! See! See!” -tyyliksi, ja omaa lähestymistapaansa taas yhden asiaa viestivän kuvan (single appropriate image) metodiksi. Hänestä elokuvajulisteen ei pitänyt tehdä samaa kuin elokuvatraileri tekee – esittää kuvia elokuvan tapahtumista ja näyttelijöistä – vaan kiteyttää elokuvan olennaisin sisältö yhteen visuaaliseen metaforaan. Bass teki myös useita lyhytelokuvia, joista yksi voitti Oscar-palkinnon (Why Man Creates, 1968). Elämänsä aikana Bass ohjasi vain yhden täyspitkän filmin: scifi-elokuvan Phase IV (1974). Erään kriitikon mukaan Phase IV on pikemminkin disainattu kuin ohjattu elokuva, ja se on editoitu värin ja linjan periaatteiden mukaan, eikä näyttelijäsuoritusten tai juonen mukaan. Siinä missä muut 1970-luvun ympäristöaiheiset kauhuelokuvat kertoivat siitä, kuinka luonto iskee takaisin, Phase IV:ssä luonto ei piittaa. File:Love in the afternoon (1957) - movie poster.jpg|Arianen lemmentarina File:Bonjour Tristesse film poster.jpg|Tervetuloa ikävä File:Carmen jones.jpeg|Carmen Jones File:Edge of the City 1957 poster.jpg|Miehen mitta File:Vertigomovie.jpg|Vertigo – punainen kyynel | Bassin suunnittelemia yrityslogoja ==Lähteet== == Aiheesta muualla == *Art Directors Club biography & images of work *Saul Bass on the Web *Bio-film & resources on Saul Bass *Title sequences from Saul Bass (videos & commentary) *Titles designed by Saul Bass (still sequences & commentary) * *Movie Posters designed by Saul Bass ==Kirjallisuutta== *Horak, Jan-Christopher: Saul Bass : Anatomy of Film Design. The University Press of Kentucky, 2014. ISBN 978-0-8131-4718-5. Luokka:Typografit Luokka:Yhdysvaltalaiset graafiset suunnittelijat Luokka:Yhdysvaltalaiset elokuvaajat Luokka:Vuonna 1920 syntyneet Luokka:Vuonna 1996 kuolleet
Luettelo Suomen virallisen latauslistan ykkösistä vuonna 2009

Tämä on luettelo Suomen virallisen latauslistan kärkipaikkaa hallussaan pitäneistä artisteista ja singleistä vuonna 2009. Viikko/ Ajankohta Artisti Kappale Levy-yhtiö 1ti 30.12 − ma 5.1 Katy Perry Hot N Cold EMI 2ti 6.1 − ma 12.1 Lady Gaga Poker Face Universal 3ti 13.1 − ma 19.1 4ti 20.1 − ma 26.1 5ti 27.1 − ma 2.2 6ti 3.2 − ma 9.2 7ti 10.2 − ma 16.2 8ti 17.2 − ma 23.2 9ti 24.2 − ma 2.3 10ti 3.3 − ma 9.3 Widescreen Mode Serotonin Dark Sentiments 11ti 10.3 − ma 16.3 Apulanta Ravistettava ennen käyttöä Levy-yhtiö 12ti 17.3 − ma 23.3 Lady Gaga Poker Face Universal 13ti 24.3 − ma 30.3 14ti 31.3 − ma 6.4 15ti 7.4 − ma 13.4 16ti 14.4 − ma 20.4 17ti 21.4 − ma 27.4 Cheek Jos mä oisin sä Rähinä 18ti 28.4 − ma 4.5 19ti 5.5 − ma 11.5 Antero Mertaranta Nyt huudetaan - Ihanaa Leijonat ihanaa (10v. remix) The DigiLabel 20ti 12.5 − ma 18.5 Cheek Jos mä oisin sä Rähinä 21ti 19.5 − ma 25.5 Alexander Rybak Fairytale EMI 22ti 26.5 − ma 1.6 Alexander Rybak Fairytale EMI 23ti 2.6 − ma 8.6 Alexander Rybak Fairytale EMI 24ti 9.6 − ma 15.6 Järjestyshäiriö Karkuri Warner 25ti 16.6 − ma 22.6 Anna Puu C'est la vie Sony 26ti 23.6 − ma 29.6 Cheek Jos mä oisin sä Rähinä 27ti 30.6 − ma 6.7 Aste Poikkeus sääntöön Warner 28ti 7.7 − ma 13.7 Aste Poikkeus sääntöön Warner 29ti 14.7 − ma 20.7 A. R. Rahman & The Pussycat Dolls Jai Ho! (You Are My Destiny) Universal 30ti 21.7 − ma 27.7 A. R. Rahman & The Pussycat Dolls Jai Ho! (You Are My Destiny) Universal 31ti 28.7 − ma 3.8 A. R. Rahman & The Pussycat Dolls Jai Ho! (You Are My Destiny) Universal 32ti 4.8 − ma 10.8 A. R. Rahman & The Pussycat Dolls Jai Ho! (You Are My Destiny) Universal 33ti 11.8 − ma 17.8 Madonna Celebration Warner 34ti 18.8 − ma 24.8 Madonna Celebration Warner 35ti 25.8 − ma 31.8 Madonna Celebration Warner 36ti 1.9 − ma 7.9 Madonna Celebration Warner 37ti 8.9 − ma 14.9 Madonna Celebration Warner 38ti 15.9 − ma 21.9 Madonna Celebration Warner 39ti 22.9 − ma 28.9 Madonna Celebration Warner 40ti 29.9 − ma 5.10 Rammstein Pussy Universal 41ti 6.10 − ma 12.10 Jarkko Martikainen Polte päästä paratiisiin Levy-yhtiö 42ti 13.10 − ma 19.10 White Flame Frontrow Girl North & South 43ti 20.10 − ma 26.10 Jarkko Martikainen Polte päästä paratiisiin Levy-yhtiö 44ti 27.10 − ma 2.11 Jarkko Martikainen Polte päästä paratiisiin Levy-yhtiö 45ti 3.11 − ma 9.11 The Baseballs Umbrella Warner 46ti 10.11 − ma 16.11 The Baseballs Umbrella Warner 47ti 17.11 − ma 23.11 The Baseballs Umbrella Warner 48ti 24.11 − ma 30.11 The Baseballs Umbrella Warner 49ti 1.12 − ma 7.12 The Baseballs Umbrella Warner 50ti 8.12 − ma 14.12 The Baseballs Umbrella Warner 51ti 15.12 − ma 21.12 The Baseballs Umbrella Warner 52ti 22.12 − ma 28.12 Lady Gaga Bad Romance Universal == Lähteet == * Suomen Virallinen Latauslista – Menneet listat 2009 Latauslista 2009
Armando Riveiro

Armando Ribeiro de Aguilar Malda yleensä vain Armando (s. 16. tammikuuta 1971, Sopelana, Vizcaya, Espanja) on entinen espanjalainen jalkapallomaalivahti. Armando edusti suurimman osan urastaan Cádizia, jossa hän pelasi yhteensä 266 ottelua kymmenen kauden aikana. Tammikuussa 2008 Armando lainattiin Athletic Bilbaoon ja pelasi puolen vuoden aikana yhteensä 16 ottelua. Kesällä 2008, hän siirtyi vakituisesti Athletic Bilbaoon. 15\. maaliskuuta 2008 vierasottelussa Real Betisiä vastaan, yksi Betis-kannattajista heitti katsomosta pullolla Armandoa päähän, kun ottelua oli jäljellä 20 minuuttia ja Athletic johti sitä 2-1. Armandon päähän jouduttiin neulomaan kuusi tikkiä. Myöhemmin Espanjan jalkapalloliitto päätti, että ottelun viimeisiä 20 minuuttia ei pelata ja täten Athletic voittaa ottelun 2-1. Kauden 2009–2010 jälkeen hän päätti pelaajauransa. == Lähteet == == Aiheesta muualla == *Profiili Athletic Bilbaon sivustolla Luokka:Espanjalaiset jalkapallomaalivahdit Luokka:Baskijalkapalloilijat Luokka:Vuonna 1971 syntyneet Luokka:Elävät henkilöt
Gino Marchetti

Gino John Marchetti (2. tammikuuta 1927 – 29. huhtikuuta 2019Hall of Fame DE Gino Marchetti dies at 92 ) oli yhdysvaltalainen amerikkalaisen jalkapallon pelaaja. Hänen ammattilaisseuroinaan olivat Dallas Texans (1952) ja Baltimore Colts (1953–1966). Hän pääsi Pro Football Hall of Fameen 1972. == Lähteet == == Aiheesta muualla == * Pro Football Hall of Fame Luokka:Yhdysvaltalaiset amerikkalaisen jalkapallon pelaajat Luokka:Vuonna 1927 syntyneet Luokka:Vuonna 2019 kuolleet
Jack Butler

John Bradshaw ”Jack” Butler (12. marraskuuta 1927 Pittsburgh, Pennsylvania – 11. toukokuuta 2013 Pittsburgh, Pennsylvania) oli yhdysvaltalainen amerikkalaisen jalkapallon pelaaja. Hänen ammattilaisseuranaan oli Pittsburgh Steelers vuosina 1951–1959. Hän osallistui Pro Bowliin neljästi, vuosina 1956–1959. Butler valittiin National Football Leaguen 1950-luvun vuosikymmenjoukkueeseen (All-Decade Team). Vuonna 2012 hänet valittiin Pro Football Hall of Famen jäseneksi. == Lähteet == == Aiheesta muualla == * Pro- Football-Reference.com Luokka:Yhdysvaltalaiset amerikkalaisen jalkapallon pelaajat Luokka:Vuonna 1927 syntyneet Luokka:Vuonna 2013 kuolleet
KISS In Concert

KISS In Concert on yhdysvaltalaisen hard rock -yhtye Kissin livekokoelma, joka julkaistiin vuonna 2008. Kappaleita on äänitetty viidessä eri konserttipaikassa: kappaleet 3, 6, 9, 12 ja 13 1976 Detroitissa Destroyerin kiertueella, kappaleet 4, 10, 11, 13, 15 ja 16 1997 Reunion Tourin aikana, kappaleet 1, 7 ja 14 1999 Psycho Circus World Tourin aikana sekä kappaleet 2, 5 ja 8 Kiss Symphony: Alive IV -kiertueen aikana. ==Kappalelista== # Shout It Out Loud (säv./san. Paul Stanley, sov. Bob Ezrin ) # Lick It Up (säv./san. Paul Stanley, sov. Vinnie Vincent ) # Strutter (säv./san. Paul Stanley, Gene Simmons, sov. Gene Simmons ) # Shandi (säv./san./sov. Paul Stanley ) # Firehouse (säv./san./sov. Paul Stanley ) # C'mon And Love Me (säv./san./sov. Paul Stanley ) # Detroit Rock City (säv. Paul Stanley, sov. Bob Ezrin, san. Paul Stanley, Bob Ezrin ) # I Want You (säv./san./sov. Paul Stanley ) # She (säv./san. Gene Simmons, sov. Stephen Coronel ) # Love Gun (säv./san./sov. Paul Stanley ) # 100,000 Years (säv. Gene Simmons, san./sov. Paul Stanley ) # Ladies In Waiting (säv./san./sov. Gene Simmons ) # Nothin' To Lose (säv./san./sov. Gene Simmons ) # God Of Thunder (säv./san./sov. Paul Stanley ) # Black Diamond (säv./san./sov. Paul Stanley ) # Rock And Roll All Nite (säv./san. Paul Stanley, sov. Gene Simmons ) Luokka:Vuoden 2008 kokoelma- albumit Luokka:Vuoden 2008 konserttitallenteet Luokka:Kissin kokoelma-albumit Luokka:Kissin konserttitallenteet
Roch Bolduc

Roch Bolduc O.C., CQ (s. 10. syyskuuta 1928) on kanadalainen poliitikko. Hän syntyi Québecin provinssissa ja valmistui siellä Lavalin yliopistosta.Roch BOLDUC Canadian Who's Who on the world wide web Hän istui vuosina 1988–2003 Kanadan senaatissa progressiivis–konservatiivisen puolueen edustajana.BOLDUC, The Hon. Roch, O.C., C.Q., B.A., LL.L. Parliament of Canada , Hänestä tehtiin vuonna 1984 Kanadan ritarikunnan upseeri ja vuonna 1998 Québecin kansallisen ritarikunnan ritari.Roch Bolduc Ministère du Conseil exécutif Hän on naimisissa Gisèle Lacroixin kanssa vuodesta 1954 lähtien. Heillä on neljä lasta: Louise, Jacques, André and Richard. ==Lähteet== Bolduc, Roch Luokka:Officer of the Order of Canada Luokka:Knight of the National Order of Quebec Bolduc, Roch Bolduc, Roch